Jeesus vaelsi kohti Jerusalemia.
Hän kulki kaupungista kaupunkiin ja kylästä kylään ja opetti.
Joku kysyi häneltä: "Herra, onko niin, että vain harvat pelastuvat?"
Jeesus vastasi:
"Kilvoitelkaa päästäksenne sisään ahtaasta ovesta. Minä sanon teille: -
monet yrittävät mennä sisään mutta eivät siihen kykene.
"Tulee hetki, jolloin talon isäntä nousee ja sulkee oven.
Kun te sitten seisotte ulkona, kolkutatte ovelle ja huudatte: -
'Herra, avaa meille!', hän vastaa: 'Keitä te olette? En tunne teitä.'
Silloin te alatte selittää: 'Mehän söimme ja joimme sinun kanssasi, -
ja sinä opetit meidän kaduillamme.' Mutta hän sanoo: 'Keitä te olette?
En tunne teitä. Menkää pois minun luotani, kaikki te vääryydentekijät.'
"Siellä te itkette hammasta purren, kun näette Abrahamin ja Iisakin -
ja Jaakobin ja kaikki profeetat Jumalan valtakunnassa -
mutta huomaatte, että teidät itsenne on suljettu ulos.
Idästä ja lännestä, pohjoisesta ja etelästä tulee ihmisiä, -
jotka käyvät aterialle Jumalan valtakunnassa.
Monet viimeiset ovat silloin ensimmäisiä, -
monet ensimmäiset viimeisiä."
Juuri silloin tuli muutamia fariseuksia sanomaan Jeesukselle: -
"Lähde pois täältä, Herodes aikoo tappaa sinut."
Mutta hän vastasi: "Menkää ja sanokaa sille ketulle: -
'Tänään ja huomenna minä ajan ihmisistä pahoja henkiä ja -
parannan sairaita, ja kolmantena päivänä saan työni päätökseen.'
Mutta tänään ja huomenna ja seuraavanakin päivänä -
minun on jatkettava kulkuani -- eihän ole mahdollista, -
että profeetta surmataan muualla kuin Jerusalemissa.
"Jerusalem, Jerusalem!
Sinä tapat profeetat ja kivität ne, jotka on lähetetty sinun luoksesi.
Miten monesti olenkaan tahtonut koota lapsesi, niin kuin kanaemo -
kokoaa poikaset siipiensä suojaan! Mutta te ette tahtoneet tulla.
Kuulkaa siis: teidän temppelinne on jäävä asujaansa vaille.
Ja minä sanon teille, että te ette minua näe ennen kuin sinä päivänä, -
jona sanotte: 'Siunattu olkoon hän, joka tulee Herran nimessä!'"